IZDOTS

Ar Jelgavas valstspilsētas pašvaldības domes

2025. gada 30. janvāra lēmumu Nr.1/21

**nolikums**

**“Jelgavas Valstspilsētas PAŠVALDĪBAS LĪDZFINANSĒJUMS biedrībĀM, nodibinājumIEM UN RELIĢISKAJĀM ORGANIZĀCIJĀM”**

1. **Vispārīgie JAUTĀJUMI**
2. Nolikums nosaka Jelgavas valstspilsētas pašvaldības (turpmāk – Pašvaldība) līdzfinansējuma piešķiršanas un izmaksas kārtību (turpmāk - Līdzfinansējums) biedrībām, nodibinājumiem un reliģiskajām organizācijām (turpmāk – Noteikumi).
3. Noteikumu mērķis ir radīt vienotus kritērijus biedrību, nodibinājumu un reliģisko organizāciju darbības atbalstam Pašvaldībā un veicināt pilsoniskās sabiedrības aktivitātes Jelgavas valstspilsētas attīstības, kultūras, izglītības un sociālo jautājumu risināšanā.
4. Finanšu līdzekļi Līdzfinansējuma nodrošināšanai katram budžeta gadam tiek piešķirti saskaņā ar apstiprināto “Jelgavas valstspilsētas pašvaldības budžetu kārtējam gadam”.
5. **LĪDZFINANSĒJUMA PIEŠĶIRŠANAS NOSACĪJUMI**
6. Uz Līdzfinansējumu var pretendēt biedrības, nodibinājumi un reliģiskās organizācijas (turpmāk – Pretendents), kuras Pašvaldībā iesniedz projekta pieteikumu (turpmāk – Projekts), (1.pielikums) un atbilst Noteikumos noteiktām prasībām un šādiem kritērijiem:
	1. ir juridiska persona, kas reģistrēta Latvijas Republikas normatīvajos aktos noteiktā kārtībā;
	2. veic savu darbību Pašvaldības teritorijā;
	3. atbalstāmā aktivitāte atbilst biedrību, nodibinājumu un reliģisko organizāciju darbības jomai;
	4. nav nodokļu un citu valsts vai pašvaldību noteikto obligāto maksājumu parāda, kas pārsniedz 150 *euro*;
	5. nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7. Līdzfinansējumu Projekta ietvaros piešķir, ja:
	1. organizē sabiedriskas nozīmes pasākumu vai realizē projektu, kuru aktivitātes tiks organizētas Pašvaldībā;
	2. labiekārto vidi un infrastruktūru, pilnveido materiāltehnisko bāzi darbības nodrošināšanai;
	3. atbalsta sociālās, kultūras, izglītības, veselības veicināšanas un saturīga laika pavadīšanas programmas atbilstoši interesēm un mērķa grupām;
	4. veicina iniciatīvas un dažādas aktivitātes Pašvaldībā;
	5. īsteno sabiedrības integrāciju;
	6. veicina sadarbību starp pašvaldībām un citām biedrībām, nodibinājumiem un reliģiskajām organizācijām.
8. Līdzfinansējumu Projekta ietvaros nepiešķir:
	1. nekustamā īpašuma iegādei;
	2. politisko vai militāro programmu īstenošanai.
9. Projekts var būt kāda lielāka projekta sastāvdaļa.
10. Līdzfinansējumu piešķir vienam Projektam vienam Pretendentam. Gadījumā, ja uz Līdzfinansējumu vienā Projektā pretendē vairāki Pretendenti, priekšroka iegūt Līdzfinansējumu ir tam Pretendentam, kurš projektu Pašvaldībā iesniedza pirmais.
11. Līdzfinansējuma piešķiršanai Pašvaldība organizēt atklātu konkursu (turpmāk - Konkurss), izsludinot to vietējos plašsaziņas līdzekļos, kā arī Jelgavas valstspilsētas pašvaldības oficiālajā tīmekļvietnē ne mazāk kā 30 dienas pirms pieteikumu iesniegšanas termiņa. Konkursu var izsludināt vienu vai vairākas reizes gadā atkarībā no finanšu līdzekļu apjoma.
12. Projekta pieteikums jāiesniedz Pašvaldībā, nosūtot pasta sūtījumā uz pasta adresi Lielā iela 11, Jelgava, iesniedzot personīgi Klientu apkalpošanas centrā Lielā ielā 11, Jelgavā vai nosūtot ar drošu elektronisko parakstu parakstītu dokumentu uz Pašvaldības oficiālo e-pastu: pasts@jelgava.lv.
13. **Līdzfinansējuma pIEŠĶIRŠANas komisija**
14. Konkursam iesniegtos pieteikumus izvērtē pašvaldības domes apstiprināta komisija.
15. Komisija darbojas domes kārtējā sasaukuma pilnvaru laikā. Komisijas sastāvu apstiprina 3 (trīs) mēnešu laikā pēc jaunievēlētās domes pirmās sēdes sasaukšanas.
16. Komisijas uzdevumi:
	1. izstrādāt Konkursa nolikumu;
	2. organizēt Konkursa norisi;
	3. izvērtēt iesniegtos pieteikumus saskaņā ar šo nolikumu;
	4. pieņemt lēmumu par Līdzfinansējuma piešķiršanu pieprasītajā apmērā vai daļā, vai atteikumu.
17. Komisijas tiesības:
	1. pieprasīt papildu informāciju no valsts un pašvaldību institūcijām, biedrībām, nodibinājumiem un reliģiskajām organizācijām, kas iesniegušas Projektu pieteikumu;
	2. uz Projektu pieteikumu izskatīšanu uzaicināt attiecīgās jomas pārstāvjus viedokļa sniegšanai;
	3. iesniegt priekšlikumus par nepieciešamo finanšu līdzekļu apjomu biedrību, nodibinājumu un reliģisko organizāciju Līdzfinansējumam kārtējam budžeta gadam.
18. Komisijas organizatorisko un tehnisko apkalpošanu nodrošina pašvaldības iestāde “Centrālā pārvalde”.
19. Komisiju 11 (vienpadsmit) locekļu sastāvā, tai skaitā Komisijas priekšsēdētāju, apstiprina dome. Komisijas sastāvā iekļauj:
	1. Jelgavas valstspilsētas pašvaldības domes priekšsēdētāju – Komisijas priekšsēdētāju;
	2. 2 (divus) Jelgavas valstspilsētas pašvaldības domes priekšsēdētāja vietniekus;
	3. 1 (vienu) Jelgavas valstspilsētas pašvaldības domes deputātu;
	4. Jelgavas valstspilsētas pašvaldības izpilddirektoru;
	5. Jelgavas valstspilsētas pašvaldības iestādes “Jelgavas izglītības pārvalde” pārstāvi;
	6. Jelgavas valstspilsētas pašvaldības iestādes “Kultūra” pārstāvi;
	7. Jelgavas valstspilsētas pašvaldības iestādes “Jelgavas sociālo lietu pārvalde” pārstāvi;
	8. Jelgavas valstspilsētas pašvaldības iestādes “Sporta servisa centrs” pārstāvi;
	9. Jelgavas valstspilsētas pašvaldības iestādes “Sabiedriskais centrs” pārstāvi;
	10. Jelgavas valstspilsētas pašvaldības iestādes “Centrālā pārvalde” Administratīvā departamenta Juridiskās nodaļas juristu.
20. Komisija no Komisijas locekļiem ievēl Komisijas priekšsēdētāja vietnieku, kurš Komisijas priekšsēdētāja prombūtnes laikā pilda viņa pienākumus.
21. Komisijas priekšsēdētājs:
	1. organizē un nodrošina Komisijas darbu;
	2. sasauc un vada Komisijas sēdes.
22. Komisijas sēdes var notikt, ja tajās piedalās vairāk nekā puse no Komisijas locekļiem. Lēmumus pieņem ar klātesošo Komisijas locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss.
23. Komisijas sēdes tiek protokolētas. Protokolu paraksta Komisijas priekšsēdētājs un Komisijas sekretārs.
24. **LĪDZFINANSĒJUMA izmaksas kārtība un atskaites**
25. Saskaņā ar Komisijas lēmumu pašvaldības izpilddirektors ar Pretendentu slēdz finansējuma līgumu (turpmāk – Līgums).
26. Līdzfinansējumu Pašvaldība pārskaita uz Pretendenta norādīto kontu kredītiestādē 5 darba dienu laikā pēc Līguma noslēgšanas dienas.
27. Pretendents viena mēneša laikā pēc Līgumā noteiktā pasākuma īstenošanas, bet ne vēlāk kā viena mēneša laikā pēc Līguma darbības beigām iesniedz Pašvaldībā atskaites:
	1. saturisko atskaiti - aprakstu un novērtējumu, vai ir sasniegts mērķis, kura realizācijai Līdzfinansējums piešķirts (iesniedz Komisijai);
	2. finanšu atskaiti par piešķirtā Līdzfinansējuma izlietojumu (2.pielikums), (iesniedz Pašvaldības iestādes “Centrālā pārvalde” Finanšu departamentam).
28. Komisijai ir tiesības pārbaudīt piešķirtā Līdzfinansējuma finanšu līdzekļu izlietošanu jebkurā Līguma darbības laikā, kā arī prasīt atmaksāt piešķirto Līdzfinansējumu pilnībā vai daļēji, ja tas nav izlietots atbilstoši Projekta pieteikumam pilnībā vai kādā daļā, vai Līdzfinansējums nav izlietots Līgumā noteiktajā termiņā.
29. **De minimis atbalsta nosacījumi**
30. Komisija kā Līdzfinansējuma sniedzējs pirms Līdzfinansējuma piešķiršanas veic izvērtējumu, vai atbalsts tiek sniegts saimnieciskai darbībai. Gadījumā, ja atbalsts tiek sniegts saimnieciskai darbībai, Pašvaldība izvērtē vai izpildās visas četras Komercdarbības atbalsta kontroles likuma [5. pantā](https://likumi.lv/ta/id/349379#p5) minētās komercdarbības atbalsta pazīmes un atbalsts kvalificējas kā komercdarbības atbalsts.
31. Tām biedrībām, nodibinājumiem un reliģiskajām organizācijām kā atbalsta pretendentiem, kas Līdzfinansējumu izmanto saimnieciskās darbības veikšanai un kuriem Līdzfinansējuma kā atbalsts saskaņā ar [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums) [5.pantā](https://likumi.lv/ta/id/267199-komercdarbibas-atbalsta-kontroles-likums#p5) minētajām komercdarbības atbalsta pazīmēm kvalificējams kā komercdarbības atbalsts, Pašvaldības Līdzfinansējuma daļa biedrības, nodibinājuma vai reliģiskas organizācijas projekta realizācijai tiek piešķirta saskaņā ar Regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. [2023/2831](https://eur-lex.europa.eu/legal-content/LV/TXT/?uri=CELEX:32023R2831)​​​​​​) nosacījumiem un, ievērojot Ministru kabineta 2018.gada 21.novembra noteikumiem Nr. 715 “De minimis atbalsta uzskaites un piešķiršanas kārtība” (turpmāk – MK noteikumi Nr. 715). noteikto kārtību. Pašvaldība veic atbalsta pretendenta izvērtēšanu atbilstoši Regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) nosacījumiem uz atbalsta piešķiršanas brīdi.
32. De minimis atbalstu šo Noteikumu ietvaros piešķir līdz 2031. gada 30. jūnijam.
33. Visiem pretendentiem, kam atbalsts kvalificējas kā komercdarbības atbalsts un ir piešķirams saskaņā ar Komisijas Regulu Nr. [2023/2831](http://eur-lex.europa.eu/eli/reg/2023/2831/oj/?locale=LV) pieteikumam ir jāpievieno De minimis atbalsta uzskaites sistēmā (turpmāk – sistēmā) sagatavotas veidlapas izdruka vai pieteikumā jānorāda Sistēmā aizpildītās veidlapas identifikācijas numurs.
34. De minimis atbalstu saskaņā ar Regulu Nr. [2023/2831](http://eur-lex.europa.eu/eli/reg/2023/2831/oj/?locale=LV) piešķir, ievērojot Regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) 1. panta 1. punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās Regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) 1. panta 1. punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) 1. panta 2. punktu darbības izslēgtajās nozarēs negūst labumu no de minimis atbalsta, ko piešķir saskaņā ar šiem noteikumiem.
35. Pašvaldības pienākums ir veikt de minimis atbalsta uzskaiti un piešķiršanu atbilstoši MK noteikumiem Nr. 715, kas ietver pienākumu Pašvaldībai pārbaudīt de minimis atbalsta uzskaites sistēmā sagatavoto pretendenta veidlapu un vienas darba dienas laikā pēc lēmuma pieņemšanas reģistrēt sistēmā piešķirto atbalstu.
36. Piešķirot de minimis atbalstu, Pašvaldība pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz Regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) 3. panta 2. punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst Regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) 2. panta 2. punktā noteiktajam.
37. Šo noteikumu ietvaros piešķirto de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz Regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) 3. panta 2. punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, ad-hoc lēmumā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %.
38. Līdzfinansējuma saņēmējam ir jāiesniedz visa informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu un atbalsta intensitāti.
39. Par Līdzfinansējuma kā atbalsta piešķiršanas brīdi tiek uzskatīta diena, kad noslēgts līgums ar Līdzfinansējuma saņēmēju.
40. Pašvaldība nodrošina dokumentācijas uzglabāšanu, ievērojot Regulas Nr.  [2023/2831](http://eur-lex.europa.eu/eli/reg/2023/2831/oj/?locale=LV) 6. panta 3. un 7. punktā minētos nosacījumus, un nodrošina informācijas pieejamību vismaz 10 (desmit) gadus no dienas, kurā saskaņā ar noteikumiem piešķirts pēdējais de minimis atbalsts.
41. De minimis atbalsta saņēmējs (līdzfinansējuma saņēmējs), kas ir saņēmis pašvaldības līdzfinansējumu, uzglabā dokumentāciju, ievērojot Regulas Nr.  [2023/2831](http://eur-lex.europa.eu/eli/reg/2023/2831/oj/?locale=LV) 6. panta 3. un 7. punktā minētos nosacījumus, un nodrošina informācijas pieejamību vismaz 10 (desmit) gadus no atbalsta piešķiršanas dienas.
42. Ja tiek pārkāpti Komisijas Regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) nosacījumi, atbalsta saņēmējam (līdzfinansējuma saņēmējam) ir pienākums atmaksāt pašvaldībai projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums) IV vai V nodaļas nosacījumiem.
43. **noslēguma jautājums**
44. Atzīt par spēku zaudējušu ar Jelgavas pilsētas domes 2018. gada 20. decembra lēmumu Nr.15/4 “Nolikuma “Jelgavas pilsētas biedrību, nodibinājumu un reliģisko organizāciju atbalsta kārtība” apstiprināto nolikumu “Jelgavas valstspilsētas biedrību, nodibinājumu un reliģisko organizāciju atbalsta kārtība”.

Domes priekšsēdētājs A.Rāviņš